امریکا-دا الکترون سیگارت چکمکله ایله علاقه‌دار یارانان آغجیر خسته‌لیک‌لرین‌دن اؤلن‌لرین سایی 37-یه چاتیب. بئله خسته‌لیک‌لردن اذیت چکن‌لرین سایی 1800 نفری اؤتوب.
بو باره‌ده امریکا حکومتی یانیندا خسته‌لیک‌لره نظارت مرکزی معلومات یاییب.
الکترون سیگارت چکمکله علاقه‌دار آغجیر خستلیگیندن ایلک اؤلوم حالی آوقوست آیی‌نین سونوندا ایللینویس ایالت ینده قئیده آلینیب. او زامان بو حادثه‌نین امریکا-دا عمومیتله ایلک دفعه اولوب-اولماماسی دقیقلشدیریلمه‌ییب، لاکین مئدیا بو حالی استثنا ائتمه‌ییب.
امریکا حکومتی یانیندا خسته‌لیک‌لره نظارت مرکزی‌نین اوولکی معلوماتیندا 34 نفرین اؤلدوگو و 1600 نفرین اذیت چکدیگی بیلدیریلیب. سون معلوماتا گؤره، اوکتبرین 29-دا امریکانین 49 ایالت ینده (آلاسکا استثنا اولماقلا) الکترون سیگارت چکمکله علاقه‌دار آغجیر خستلیگیندن اذیت چکن‌لرین سایی 1888 نفره چاتیب.
خستلیگین سببی ایندیدک معینلشدیریلمه‌ییب. لاکین قئید ائدیلیر کی، بوتون خسته‌لر یا الکترون سیگارت‌دن، یا دا ویپینگ دن ایستیفاده ائدیب‌لر. اؤتن هفته خستلیگین موختلیف قصبه لرده فرق‌لی سبب‌لردن یارانما احتیمالی ایره‌لی سورولوب.
